

ΕΛΛΗΝΙΚΗ ΔΗΜΟΚΡΑΤΙΑ

ΥΠΟΥΡΓΕΙΟ ΠΑΙΔΕΙΑΣ

EΡΕΥΝΑΣ & ΘΡΗΣΚΕΥΜΑΤΩΝ

ΠΕΡ. Δ/ΝΣΗ Π. & Δ. ΕΚΠ/ΣΗΣ ΣΤ. ΕΛΛΑΔΑΣ

Δ/ΝΣΗ Δ/ΘΜΙΑΣ ΕΚΠ/ΣΗΣ ΕΥΡΥΤΑΝΙΑΣ

**1ο ΓΥΜΝΑΣΙΟ ΚΑΡΠΕΝΗΣΙΟΥ**

36100 ΚΑΡΠΕΝΗΣΙ

Καρπενήσι 15/02/ 2017

Αριθμ. Πρωτ. : 47

⎡ Προς ⎤

Τουριστικά Γραφεία της χώρας

⎣ ⎦

Υπεύθυνος : Γαλανού – Τάκη Μαρία

Τηλ. 22370 – 22359 ή 2237080986

Fax 22370- 22359

**mail@gym-karpen.eyr.sch.gr**

ΘΕΜΑ : «**Πρόσκληση εκδήλωσης ενδιαφέροντος για την οργάνωση διήμερης**

**εκπαιδευτικής εκδρομής στο Ναύπλιο της Γ΄ τάξης του 1ου Γυμνασίου Καρπενησίου» ΑΝΑΚΟΙΝΟΠΟΙΗΣΗ ΩΣ ΠΡΟΣ ΤΟΝ ΑΡΙΘΜΟ ΜΑΘΗΤΩΝ ΚΑΙ ΤΗΝ ΗΜΕΡΟΜΗΝΙΑ ΚΑΤΑΘΕΣΗΣ ΠΡΟΣΦΩΡΩΝ.**

ΣΧΕΤ : Υ.Α. 129287/ Γ2/ 10-11-2011 ( ΦΕΚ 2769 τ.Β. / 2-12-2011 )

Σύμφωνα με την 129287/ Γ2/ 2011 ( ΦΕΚ 2769/ 2-12-2011 ) το 1ο Γυμνάσιο Καρπενησίου, μέσω της Δ/ντριας κα Γαλανού – Τάκη Μαρία, προσκαλεί τα Τουριστικά Γραφεία της χώρας να εκδηλώσουν ενδιαφέρον για τη διοργάνωση διήμερης εκπαιδευτικής εκδρομής των μαθητών της Γ΄ τάξης.

**Προορισμός** : Ναύπλιο

**Χρόνος πραγματοποίησης** : Η επίσκεψη θα πραγματοποιηθεί στις 12 - 13 Μαΐου 2017 και ημέρες Παρασκευή και Σαββάτο.

**Αριθμός συμμετεχόντων** : Ο αριθμός των μαθητών που θα συμμετάσχουν στην εκδρομή είναι πενήντα πέντε ( 55 ) σε σύνολο εξήντα ( 60 ) μαθητών και μαθητριών. Την εκδρομή θα συνοδεύσουν τρεις ( 3) καθηγητές.

**Α. Παροχές που ζητούνται**

**Μεταφορικό μέσο**

Τουριστικό Λεωφορείο στη διάθεση των μαθητών καθ’ όλη τη διάρκεια της εκδρομής και σε όλες τις μετακινήσεις των μαθητών. Το ίδιο λεωφορείο θα χρησιμοποιηθεί από την εκκίνηση μέχρι και το πέρας της εκδρομής. Θα πρέπει να τηρούνται όλες οι προβλεπόμενες από τη νομοθεσία προδιαγραφές ( έλεγχος ΚΤΕΟ, έγγραφα καταλληλότητας οχήματος, επαγγελματική άδεια οδήγησης, ελαστικά σε καλή κατάσταση, πλήρως κλιματιζόμενο ) καθώς και να πληρούνται όλες οι προϋποθέσεις για τις ασφαλείς μετακινήσεις των μαθητών ( ζώνες ασφαλείας, έμπειρος οδηγός).

**Κατάλυμα**

Κεντρικό ξενοδοχείο για μια (1) διανυκτέρευση στην πόλη του Ναυπλίου με βεβαίωση από το Ξενοδοχειακό Επιμελητήριο Ελλάδος της κατηγορίας στην οποία ανήκει το ξενοδοχείο. Το ξενοδοχείο να εξασφαλίζει πρωινό στους μαθητές και τους συνοδούς. Τα δωμάτια να είναι δίκλινα ή τρίκλινα για τους μαθητές και να διατίθεται και τρία ( 3 ) μονόκλινα δωμάτια για τους συνοδούς καθηγητές. Η προσφορά θα πρέπει να περιέχει ρητή αναφορά στο όνομα του ξενοδοχείου και στην κατηγορία του.

**Λοιπές υπηρεσίες**

1. Ξεναγός για τους αρχαιολογικούς χώρους (Παλαμήδι, Μυκήνες, Επίδαυρο).
2. Να συμπεριλαμβάνεται στην τιμή η εκδρομή με το καραβάκι του ισθμού της Κορίνθου
3. Το ξενοδοχείο πρέπει να έχει σε επιφυλακή γιατρό για κάθε περίπτωση ασθένειας μαθητή ή συνοδού καθηγητή.
4. Εκπρόσωπος του πρακτορείου πρέπει να μπορεί να είναι σε επικοινωνία με τους συνοδούς καθηγητές σε κάθε χρονική στιγμή .
5. Στην προσφορά πρέπει να περιλαμβάνεται υποχρεωτική Ασφάλιση Ευθύνης Διοργανωτή, όπως ορίζει η κείμενη νομοθεσία , καθώς και πρόσθετη υποχρεωτική ασφάλιση για περίπτωση ατυχήματος ή ασθενείας μαθητή ή συνοδού καθηγητή.
6. Στην προσφορά θα υπάρχει δέσμευση του πρακτορείου για την περίπτωση που δεν θα πραγματοποιηθεί η εκδρομή λόγω ανωτέρας βίας ( κακοκαιρία, εκλογές κλπ). Στην περίπτωση αυτή θα επιστραφούν τα χρήματα στους μαθητές.
7. Στην προσφορά πρέπει να περιλαμβάνεται η τελική συνολική τιμή (συμπεριλαμβανομένου του ΦΠΑ) της εκδρομής αλλά και η επιβάρυνση ανά μαθητή χωριστά . Το πρακτορείο θα εκδώσει αποδείξεις για τη δαπάνη που θα αντιστοιχεί σε κάθε μαθητή χωριστά. Οποιαδήποτε έκπτωση θα γίνει στην τελική τιμή και δεν θα γίνει χρήση εισιτηρίων free ( πλην αυτών που αφορούν τους καθηγητές )
8. Τα εισιτήρια των τριών ( 3) συνοδών καθηγητών να είναι δωρεάν.
9. Η καταβολή των χρημάτων θα γίνει σε δύο ( 2 ) δόσεις. Η πρώτη δόση 75% θα δοθεί με την υπογραφή του συμφωνητικού, και η δεύτερη 25 % θα δοθεί μετά την πραγματοποίηση της εκδρομής.
10. Με την προσφορά θα κατατεθεί από το ταξιδιωτικό γραφείο απαραίτητα και υπεύθυνη δήλωση ότι διαθέτει το ειδικό σήμα λειτουργίας, το οποίο πρέπει να βρίσκεται σε ισχύ.
11. Οι προσφορές πρέπει να κατατεθούν σε κλειστό φάκελο για να γίνουν αποδεκτές. Στο εξωτερικό μέρος του φακέλου θα αναφέρεται «Προσφορά για την διήμερη εκπαιδευτική επίσκεψη της Γ΄ τάξης 1ου Γυμνασίου Καρπενησίου στο Ναύπλιο». Οι προσφορές πρέπει να περιγράφουν αναλυτικά τις προσφερόμενες υπηρεσίες, σύμφωνα με τους όρους της προκήρυξης και τη σχετική νομοθεσία.

**Β. Πρόγραμμα εκδρομής**

1η ημέρα 12/5/17 Παρασκευή

* 6:30 Αναχώρηση
* Ενδιάμεση στάση
* Άφιξη στα Ίσθμια. Βόλτα με το καραβάκι στον Ισθμό και ελεύθερος χρόνος για φαγητό.
* Επίσκεψη στην Επίδαυρο
* Άφιξη σε κεντρικό ξενοδοχείο του Ναυπλίου και τακτοποίηση.
* Νυχτερινή περιήγηση στη πόλη του Ναυπλίου και φαγητό.

2Η ημέρα 13/5/17 Σάββατο

* 8:00 Πρωινό
* Αναχώρηση από το ξενοδοχείο
* Επίσκεψη στο Παλαμήδι
* Αναχώρηση για της Μυκήνες
* 17:00 αναχώρηση και επιστροφή στο Καρπενήσι.
* Άφιξη στο Καρπενήσι 10.30μ.μ.

**H κατάθεση των προσφορών θα γίνει στο 1ο Γυμνάσιο Καρπενησίου μέχρι και την Παρασκευή 10Μαρτίου 2017, ώρα 10.00π.μ.**

Η αποσφράγιση των προσφορών θα γίνει από την αρμόδια Επιτροπήτην **Παρασκευή 10 Μαρτίου 2017, και ώρα 11.00π.μ. στο 1ο Γυμνάσιο Καρπενησίου.** Η επιτροπή διατηρεί το δικαίωμα να ζητήσει οποιαδήποτε γραπτή διευκρίνιση από τα τουριστικά γραφεία που θα εκδηλώσουν ενδιαφέρον

Η Διευθύντρια

Γαλανού – Τάκη Μαρία